Κινγκσκέτλ

Το Κινγκσκέτλ (αγγλ. Kingskettle), συχνά αναφερόμενο απλώς ως Κετλ, είναι χωριό στη δημοτική περιοχή και ιστορική κομητεία Φάιφ της Σκωτίας. Βρίσκεται εντός της πεδινής κοιλάδας Howe of Fife και απέχει 9 χιλιόμετρα νοτιοδυτικά από την πλησιέστερη κωμόπολη ή πόλη, το Κούπαρ, και 35 χιλιόμετρα (σε ευθεία γραμμή) βόρεια από το Εδιμβούργο. Σύμφωνα με την απογραφή του 2011 ο πληθυσμός του χωριού ήταν 1.002 κάτοικοι. Civil Parish 1930, Locality 2010 - tables KS101SC (usual resident population)

Καθώς συμβαίνει και με πολλά άλλα χωριά της περιοχής, η κυριότερη ασχολία των κατοίκων του Κινγκσκέτλ ήταν παραδοσιακά η παραγωγή λινών υφασμάτων. Τα εδάφη που περιβάλλουν το χωριό είναι εύφορα και καλλιεργούνται επί χιλιάδες χρόνια. Σύμφωνα με τον ιστότοπο Understanding Scottish Places, οι περισσότεροι κάτοικοι εργάζονται πλέον σε γειτονικούς οικισμούς.

Δεν είναι γνωστή με κάποια βεβαιότητα η προέλευση της ονομασίας του Κινγκσκέτλ, ωστόσο χρονολογείται προ του 12ου αιώνα. Πιστεύεται από πολλούς ότι προέρχεται από τη λέξη battle, αλλά θα έπρεπε να είναι η  πικτική μορφή της λέξεως. Εναλλακτικά, πιστεύεται ότι θα μπορούσε να προέρχεται από την ιθαγενή σκωτσέζικη αγριόγατα (υποείδος Felis silvestris silvestris). Το πρώτο συνθετικό αποτελεί μια προφανή σύνδεση με κάτι το βασιλικό, και η γη του χωριού ανήκε στους κόμητες του Φάιφ και άλλα μέλη της βρετανικής αριστοκρατίας σε διάφορες εποχές. 

Το Κινγκσκέτλ είναι έδρα ομώνυμης κοινότητας του τύπου parish («ενορία»), η οποία στην απογραφή του 2011 είχε 1.645 κατοίκους και περιλαμβάνει και τους οικισμούς Κέτλμπριτζ, Μπαλμάλκολμ, Κέτλχιλ, Μπέρντερκ (Burnturk), Μιούρχεντ (Muirhead) και αρκετά αγροκτήματα.

Παραπομπές

Κινγκσκετλ